
ΑΠΟΣΠΑΣΜΑ                        
Από το πρακτικό της με αριθ. 17ης/2023  Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 187/2023
Στη Λευκάδα σήμερα  στις 19 του μηνός Μαϊου του έτους  2023,  ημέρα  Παρασκευή και  ώρα 12:00,  ήλθε σε τακτική διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 10665/12-5-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Λόγω απουσίας του Προέδρου της Ο.Ε. κ. Αναστάσιου Γαζή, προεδρεύει ο Αντιπρόεδρος κ. Σπυρίδων Λύγδας.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο κ. Αργυρός Νικόλαος, αναπληρωματικό μέλος, αναπληρώνει το τακτικό μέλος κ. Τσιρογιάννη Γεώργιο.

Τέθηκαν για συζήτηση έξι (6) θέματα Εκτός Ημερήσιας Διάταξης.
ΘΕΜΑ 5ο:  Απόφαση Ο.Ε. για έγκριση τροποποίησης της  πράξης ένταξης με τίτλο:  «ΑΝΑΠΤΥΞΗ ΚΑΙ ΛΕΙΤΟΥΡΓΙΑ ΙΧΘΥΟΤΡΟΦΙΚΟΥ ΟΙΚΟΤΟΥΡΙΣΤΙΚΟΥ ΠΑΡΚΟΥ ΣΤΟ ΜΙΚΡΟ ΙΧΘΥΟΤΡΟΦΕΙΟ  ΛΕΥΚΑΔΑΣ».

Εισηγητής: Σπυρίδων Λύγδας, Αντιδήμαρχος

Το θέμα εισηγείται ο Δήμαρχος κ. Χαράλαμπος Καλός, ο οποίος θέμα, έθεσε υπόψη των μελών της Επιτροπής τα εξής:

«Έχοντας υπόψη:

1. τις διατάξεις του Ν.4412/16 όπως τροποποιήθηκε με το Ν. 4782/2021.

2. Την υπ'αριθ. 2784/28-01-2019 (ΑΔΑ: ΩΨΛΠ7ΛΕ-ΞΚ0) απόφαση ένταξης με Κωδικό ΟΠΣ 5033703 στο Επιχειρησιακό Πρόγραμμα «Ιόνια Νησιά 2014-2020»

Η λιμνοθάλασσα του Παλαιού βρίσκεται πλησίον της πόλης της Λευκάδας βόρεια και καταλαμβάνει έκταση περίπου 3.400 στρεμμάτων. Το μέσο βάθος της είναι 0,2 έως 0,3 μ. ενώ το μέγιστο ανέρχεται στα 0,5 μ. Ανήκει στην προστατευόμενη περιοχή ‘‘Λιμνοθάλασσες Στενών Λευκάδας και Αλυκές Λευκάδας (GR2240001)’’ του δικτύου Natura 2000. Από τα βορειοδυτικά περιβάλλεται από το Ιόνιο Πέλαγος και από τα ανατολικά από το δίαυλο ναυσιπλοΐας. Τα κανάλια, οι ελώδεις καθώς και οι παρόχθιες περιοχές προσφέρουν ένα πλούσιο και πολυποίκιλο ενδιαίτημα για πολλά είδη πανίδας και χλωρίδας, όπως πουλιά, ψάρια, ασπόνδυλα αλλά και φυτά. Πολλά εξ αυτών είναι ενδημικά, απειλούμενα, προστατευόμενα από διεθνείς συμβάσεις. Το οικοσύστημα, παρέχει ακόμη ένα σπουδαίο καταφύγιο για τα αποδημητικά πουλιά τις περιόδους των μετακινήσεών τους. Οι υποπαραλιακές ζώνες της φιλοξενούν πολλά είδη ασπόνδυλων καθ’ όλη τη διάρκεια του έτους αποτελώντας έτσι ένα πεδίο άφθονης τροφής για ένα μεγάλο αριθμό ψαριών, εμπορεύσιμων και μη.

Οι οικολογικές και φυσικές διεργασίες της λιμνοθάλασσας επηρεάζονται από φυσικούς παράγοντες όπως η ιζηματαπόθεση, τα θαλάσσια ρεύματα και ο κυματισμός. Οι ανθρώπινες παρεμβάσεις στα φυσικά όρια της λιμνοθάλασσας διαταράσσουν τις διεργασίες αυτές με αποτέλεσμα να αλλάζει το υδρολογικό καθεστώς, το ισοζύγιο μεταφοράς ιζήματος στη λιμνοθάλασσα και να υποβαθμίζεται κατά συνέπεια η ποιότητα των υδάτων (Gulf of the Farallones National Marine Sanctuary Advisory Counsil, 2008)

Με την παρούσα τεχνική έκθεση περιγράφονται οι εργασίες που απαιτούνται για την ανάπλαση της λιμνοθάλασσας του Παλαιού με ήπια μη παρεμβατικά μέσα για την αποκατάσταση του φυσικού υδρολογικού της κύκλου. Με τις ακόλουθες παρεμβάσεις επιτυγχάνεται η αξιοποίηση της λιμνοθάλασσας έτσι ώστε να προσελκύει επισκέπτες όλη τη διάρκεια του έτους. Επιπλέον στόχος είναι να αναδείξει τα κίνητρα επίσκεψης που μέχρι σήμερα παρέμεναν άγνωστα ή μη αξιοποιημένα. Η αξιοποίηση αυτή θα στηριχθεί κυρίως στον οικοτουρισμό και την παράδοση τηρώντας όλους εκείνους τους περιβαλλοντικούς όρους τόσο για να χαρακτηριστεί η κίνηση φιλο-περιβαλλοντική αλλά και για να μη διαταράξει την ισορροπία του οικοσυστήματος.

ΔΙΑΝΟΙΞΗ ΚΑΝΑΛΙΟΥ

Προκειμένου να ανανεώνεται το νερό της λίμνης προβλέπεται η κατασκευή καναλιού, το οποίο θα εξυπηρετεί την καλή κυκλοφορία του νερού εντός της λιμνοθάλασσας. Το κανάλι θα έχει σχήμα Υ και μήκος περίπου 1,5 χλμ. Οι κορυφές του Υ θα φθάνουν στις δύο Ιχθυοσυλληπτικές εγκαταστάσεις (Β & Ν) της ανατολικής πλευράς της λιμνοθάλασσας. Η σύνδεση με τις Ιχθυοσυλληπτικές εγκαταστάσεις (στόμια εσόδου), επιτρέπει ώστε ποσότητες νερού που εισέρχονται στο διβάρι με την πλημμυρίδα, να διανέμονται όσο το δυνατόν περισσότερο στην έκτασή του.

Το δίκτυο, Ιχθυοσυλληπτικές εγκαταστάσεις - κανάλι, θα έχει μεγάλη συμβολή σε πολλές από τις λειτουργίες και τη δυναμική του συστήματος. Εξυπηρετεί την κυκλοφορία των υδάτων, την απομάκρυνση τοξικών ενώσεων, την καλύτερη διανομή του οξυγονωμένου νερού κ.α. Ταυτόχρονα σε αντίξοες περιβαλλοντικές συνθήκες, τα ψάρια προστατεύονται εντός αυτού (του καναλιού).

ΑΝΑΚΑΤΑΣΚΕΥΗ ΤΩΝ ΙΧΘΥΟΣΥΛΛΗΠΤΙΚΩΝ ΕΓΚΑΤΑΣΤΑΣΕΩΝ

Η διάβρωση των ιχθυοσυλληπτικών εγκαταστάσεων ως αποτέλεσμα της πλήρους και μακροχρόνιας εγκατάλειψης είχε σημαντικές επιπτώσεις στη κυκλοφορία των υδάτων, αλλά και στην γενικότερη λειτουργία του διβαριού. Οι ιχθυοσυλληπτικές εγκαταστάσεις είναι έντονα διαβρωμένες, γεγονός που έχει ως αποτέλεσμα την μη αποτελεσματική λειτουργία τους. Η συσσώρευση οργανικής ύλης και η ανάπτυξη αναερόβιων συνθηκών στο πυθμένα ως αποτέλεσμα της περιορισμένης κυκλοφορίας υδάτων οδήγησαν σε διάβρωση των υποστυλωμάτων. Τα παραπάνω είχαν ως αποτέλεσμα μετά από θαλασσοταραχές να καταστραφούν ολοσχερώς. Οι ιχθυοσυλληπτικές εγκαταστάσεις και το διβάρι στην ουσία δεν λειτουργούν.

Οι ιχθυοσυλληπτικές εγκαταστάσεις χρειάζεται να κατασκευαστούν εκ νέου. Θα χρειαστεί να τοποθετηθούν ισχυρές βάσεις, διάδρομοι και νέοι ιχθυοφραγμοί ώστε να είναι ασφαλείς οι εγκαταστάσεις, να γίνεται κατά το δυνατόν καλύτερα η κυκλοφορία του νερού και φυσικά να συλλαμβάνονται τα εμπορικά επιτρεπόμενα μεγέθη των ψαριών.

Για την πλήρη λειτουργία του συστήματος θα χρειαστεί να τοποθετηθούν δυο σειρές ιχθυοσυλληπτικών εγκαταστάσεων, μια σειρά (κύριες ιχθυοσυλληπτικές εγκαταστάσεις ) στη προϋπάρχουσα θέση και μια σειρά στο τέλος του στομίου επικοινωνίας προς την λιμνοθάλασσα.

Τα υλικά κατασκευής θα είναι μεταλλικά (ΙΝΟΧ) με επικάλυψη ώστε να αποφεύγεται η διάβρωση. Η κατασκευή των ιχθυοσυλληπτικών θα είναι προσαρμοσμένη στα χαρακτηριστικά λειτουργίας των παραδοσιακών διβαριών της Μεσογείου. Η επιλογή των υλικών θα είναι τέτοια ώστε να είναι αισθητικά συνυφασμένα με την αισθητική της περιοχής.

ΘΥΡΟΦΡΑΓΜΑΤΑ ΕΙΣΟΔΟΥ - ΕΞΟΔΟΥ

Η κυκλοφορία των νερών, εκτός των Ιχθυοσυλληπτικών εγκαταστάσεων επιτυγχάνεται με τα στόμια επικοινωνίας της λιμνοθάλασσας μέσω του διαύλου με την θάλασσα. Η συσσώρευση φερτών υλών στα στόμια επικοινωνίας της λιμνοθάλασσας με την θάλασσα καθιστά την κυκλοφορία των νερών προβληματική, δυσχεραίνει τη φυσική απομάκρυνση χημικών ουσιών από την υδάτινη λεκάνη, συσσωρεύει ρυπαντές και μεταβολίτες, τα καθίστανται εύτροφα και έτσι διαταράσσει την οικολογική ισορροπία.

Για την αντιμετώπιση των παραπάνω είναι αναγκαίο τρία εξ αυτών να ανακαινισθούν. Τα θυροφράγματα είναι θα είναι μεταλλικά inox πλάτους 2,45 μ το καθένα (είναι δύο σε κάθε είσοδο) και συνολικά το πλάτος του θυροφράγματος είναι 6,1 μ λαμβάνοντας υπόψη και τα σκυροδετημένα τμήματα του θυροφράγματος.

ΠΡΟΚΑΤΑΣΚΕΥΑΣΜΕΝΟΣ ΟΙΚΙΣΚΟΣ

Ο οικίσκος θα κατασκευαστεί από ξύλο και θα εδρασθεί πάνω σε προκατασκευασμένες δοκίδες  15χ15 εκ από σκυρόδεμα. Οι διαστάσεις του οικίσκου είναι 9,80 μ. Χ 10,80 μ. Αποτελείται όπως φαίνεται και στην κάτοψη  από τον κύριο εκθεσιακό χώρο, ένα γραφείο και το W.C. Η ξυλεία που θα χρησιμοποιηθεί θα είναι πριστή πεύκης.

Ο ξύλινος σκελετός των εξωτερικών τοίχων του οικήματος αποτελείται από κατακόρυφους ξύλινους ορθοστάτες πάχους 5cm, πλάτους 10cm, οι οποίοι τοποθετούνται σε διαστήματα 45cm μεταξύ τους, κέντρο από κέντρο. Στις γωνίες του οικήματος ο σκελετός ενισχύεται με ξύλινες κολόνες διατομής 15χ15cm. Ο σκελετός του οικήματος υπολογίστηκε με τη μορφή πλαισίων. Αρχικά τοποθετούνται πάνω στην βάση οι στρωτήρες διατομής 6εκ. Χ15 εκ. πάνω στις οποίες θα δεθούν τα πλαίσια. Οι στρωτήρες στερεώνονται πάνω στην βάση με κοχλίες 16mm ανά 50εκ. Οι στρωτήρες πριν την τοποθέτηση επαλείφονται με πισσέλαιο για προστασία από την υγρασία. Κάθε πλαίσιο αποτελείται από τους ορθοστάτες και τα οριζόντια στοιχεία – τραβέρσες. Οι ορθοστάτες αποτελούν τα κατακόρυφα στοιχεία των πλαισίων του σκελετού και ενώνονται  στα άκρα τους με τα οριζόντια  στοιχεία των πλαισίων με απλές γωνιακές συνδέσεις άκρων με ξυλόβιδες. Η τοποθέτηση των πλαισίων γίνεται προσεκτικά ώστε τα πλαίσια και η κολόνα να είναι σε κατακόρυφη θέση και να καλύπτουν το εξωτερικό τμήμα του στρωτήρα βάσης, δηλ. η εξωτερική πλευρά των πλαισίων να είναι πρόσωπο με την εξωτερική πλευρά του στρωτήρα βάσης. Με τον τρόπο αυτό η βροχή που πλευρικά προσπίπτει στον εξωτερικό τοίχο δεν μπορεί σε καμία περίπτωση να προσεγγίσει τον στρωτήρα. Τα πλαίσια στερεώνονται προσωρινά επάνω στους στρωτήρες βάσης και μεταξύ τους στα κατακόρυφα σημεία επαφής των ορθοστατών με ανοξείδωτα καρφιά και όταν ολοκληρωθεί η τοποθέτηση των πλαισίων και κολώνων, τότε γίνεται η μόνιμη στερέωση. Τα καρφιά μήκους 10cm τουλάχιστο τοποθετούνται ανά δύο σε απόσταση 15cm μεταξύ τους με αντίθετη κλίση ώστε να ενισχύεται η σύνδεση. Ακολουθεί η μόνιμη σύνδεση των πλαισίων και κολόνων με τους στρωτήρες βάσης και μεταξύ τους στα κατακόρυφα σημεία επαφής. Η σύνδεση με τους στρωτήρες βάσης γίνεται με ανοξείδωτους κοχλίες διαμέτρου 8mm και μήκους 10cm μετά από προτρύπημα κατακόρυφα και τοποθετούνται σε αποστάσεις 50cm μεταξύ τους. Η σύνδεση αυτή ενισχύεται με ανοξείδωτους μεταλλικούς συνδετήρες μήκους 35cm, πλάτους 7cm και πάχους 4mm, που φέρουν οπές  και τοποθετούνται εξωτερικά ανά 2m απόσταση μεταξύ τους και συνδέουν τους στύλους πάκτωσης με τους στρωτήρες και τους ορθοστάτες των πλαισίων του σκελετού.  Η σύνδεση των πλαισίων και γωνιακών κολώνων μεταξύ τους γίνεται με κοχλίες μήκους 8cm και πάχους 8mm με προτρύπημα ανά 80cm κατακόρυφα μεταξύ τους. Ακολουθεί η τοποθέτηση και στερέωση των ξύλινων στρωτήρων που τοποθετούνται πάνω από τα πλαίσια των τοίχων περιμετρικά. Οι στρωτήρες αυτοί είναι δοκοί διαστάσεων όπως και οι στρωτήρες βάσης οι οποίοι τοποθετούνται και στερεώνονται με τον ίδιο τρόπο όπως και οι στρωτήρες βάσης. Ο ξύλινος σκελετός του κτιρίου εμποτίζεται με επιβραδυντικές ουσίες μέσω επάλειψης ενώ παράλληλα εμποτίζεται με επάλειψη με εντομοκτόνα – μυκητοκτόνα συντηρητικά.

Πριν προχωρήσει η κατασκευή της στέγης τοποθετείται η εξωτερική επένδυση των τοίχων για να δεθεί ο σκελετός περιμετρικά και να αποκτήσει μεγαλύτερη σταθερότητα. Ως υλικό εξωτερικής επένδυσης έχει επιλεγεί ραμποτέ εμποτισμένη ξυλεία με κλίση πάχους περίπου 20 mm. Για την προστασία των άκρων των σανίδων (των σόκορων) στις γωνίες του οικήματος τοποθετούνται  ξύλινες γωνίες 6χ6cm με πάχος  20mm.

Στην συνέχεια κατασκευάζονται τα ζευκτά της στέγης με ξυλεία πριστή πεύκης διατομής 10εκ. Χ 15εκ. ανά 90 εκ.

Στην συνέχεια κατασκευάζεται το πέτσωμα της στέγης με σανίδες πεύκης πάχους 22mm  και τοποθετείτε στην επιφάνεια μεμβράνη υγρομόνωσης από πισσόχαρτο . Ακολούθως τοποθετούνται οι τεγίδες και η μόνωση της στέγης. Τέλος τοποθετούνται πλάκες συνθετικής ξυλείας O.S.B. και πάνω σε αυτές στερεώνονται τα κεραμίδια.

Για το πάτωμα θα χρησιμοποιηθεί ραμποτέ ξυλεία πεύκης πάχους 4,5cm. Τα στοιχεία του πατώματος βιδώνονται με ξυλόβιδες επάνω στους στρωτήρες του σκελετού θεμελίωσης καθώς και σε συμπληρωματικούς στρωτήρες που τοποθετούνται πάνω στην βάση από σκυρόδεμα.

Για την ολοκλήρωση των εξωτερικών τοίχων στο πάχος των 10cm του σκελετού τοποθετείτε μονωτική στρώση από πετροβάμβακα. Στη συνέχεια θα επενδυθεί εσωτερικά με άνθυγρη γυψοσανίδα. Στα ανοίγματα των κουφωμάτων στα πλαίσια των τοίχων θα τοποθετηθούν ξύλινα παράθυρα και πόρτες. Τα χωρίσματα του W.C. γίνεται με γυψοσανίδα. Στα W.C. τοποθετούνται πλακάκια στο δάπεδο και στους τοίχους. Κατασκευάζεται επίσης μια πλήρη υδραυλική εγκατάσταση και μια πλήρη ηλεκτρολογική εγκατάσταση. 

ΠΑΡΑΤΗΡΗΤΗΡΙΟ ΠΤΗΝΩΝ

Το παρατηρητήριο πτηνών θα κατασκευαστεί από αφρικάνικη ξυλεία για μεγαλύτερη αντοχή στην υγρασία πάνω σε προκατασκευασμένες βάσεις από σκυρόδεμα. Οι διαστάσεις του παρατηρητηρίου είναι 5,00 μ. Χ 5,00 μ. με ύψος 6,00 μέτρα.

Ο φέροντας ξύλινος σκελετός( κολώνες και δοκοί) είναι διατομής 20Χ20. Οι δευτερεύοντες δοκοί είναι διατομής 12Χ12. Η σκάλα έχει πλάτος ένα μέτρο και θα κατασκευαστεί από καδρονάκια 10Χ10 . Στο παρατηρητήριο τοποθετούνται περιμετρικά δοκοί ασφαλείας διατομής 10Χ10. Η στέγη είναι ξύλινη και θα τοποθετηθούν ασφαλτικά κεραμίδια.

Η στήριξη θα πραγματοποιηθεί με έμπηξη πασαλλων.
ΕΠΙΣΚΕΥΗ ΟΙΚΙΣΚΟΥ

Επίσης θα πραγματοποιηθεί επισκευή στο φέροντα οργανισμό και την επικάλυψη του υπάρχοντος κτιρίου των ιχθυοσυλληπτικων  εγκαταστάσεων.

ΕΙΣΗΓΟΥΜΑΣΤΕ :

 
Την έγκριση τροποποίησης της πράξης ένταξης με τίτλο «ΑΝΑΠΤΥΞΗ ΚΑΙ ΛΕΙΤΟΥΡΓΙΑ ΙΧΘΥΟΤΡΟΦΙΚΟΥ ΟΙΚΟΤΟΥΡΙΣΤΙΚΟΥ ΠΑΡΚΟΥ ΣΤΟ ΜΙΚΡΟ ΙΧΘΥΟΤΡΟΦΕΙΟ  ΛΕΥΚΑΔΑΣ» με τροποποιημένο προϋπολογισμό 800.000,00 σύμφωνα με τις εργασίες που αναφέρονται στην Τεχνική Έκθεση και  τον προϋπολογισμό.» 

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.

ΑΠΟΦΑΣΙΖΕΙ ΟΜΟΦΩΝΑ

Την έγκριση τροποποίησης της πράξης ένταξης με τίτλο: «ΑΝΑΠΤΥΞΗ ΚΑΙ ΛΕΙΤΟΥΡΓΙΑ ΙΧΘΥΟΤΡΟΦΙΚΟΥ ΟΙΚΟΤΟΥΡΙΣΤΙΚΟΥ ΠΑΡΚΟΥ ΣΤΟ ΜΙΚΡΟ ΙΧΘΥΟΤΡΟΦΕΙΟ  ΛΕΥΚΑΔΑΣ» με τροποποιημένο προϋπολογισμό 800.000,00 σύμφωνα με τις εργασίες που αναφέρονται στην Τεχνική Έκθεση και  τον προϋπολογισμό.


Η απόφαση αυτή πήρε αύξοντα αριθμό: 187/2023.              
     

    Ο Αντιπρόεδρος 

                          

 Τα Μέλη

     
              ΛΥΓΔΑΣ ΣΠΥΡΙΔΩΝ[image: image1.png]

